Teatro dos Traballadores de Tampere

O Teatro dos Traballadores de Tampere (en finés Tampereen Työväen Teatteri), tamén coñecido polas siglas TTT, é un teatro fundado en 1901 na cidade de Tampere, Finlandia. A súa sede está localizada en Hämeenpuisto nun edificio obra dos arquitectos Marjatta e Martti Jaatinen construído en 1985

 Historia 
Os inicios do Teatro dos Traballadores de Tampere remóntanse a un club de †eatro dirixido por Kosti Eklund (Elo) na Asociación de Traballadores. Se ben a idea de crear unha compañía de teatro foi formulada xa en marzo de 1901 por un traballador da fábrica de algodón chamado August Lindroos durante unha reunión da Asociación de Traballadores de Tampere, considérase o 27 de setembro de 1901 como a data da fundación coa representación de Anna Liisa da autora nada en Tampere Minna Canth.

Os primeiros anos de inestabilidade finalizaron en 1905, cando a Asociación de Traballadores de Tampere tomouno baixo a súa protección e alugou un novo espazo para as representacións. Un ano despois, en 1906 comezaba o camiño cara á profesionalización cando a actriz do Teatro de Tampere Tilda Vuori foi elixida como directora do teatro.

En 1985 construíuse o edificio que acolle na actualidade o teatro. Localizado en Hämeenpuisto, no centro da cidade, foi obra dos arquitectos Marjatta e Martti Jaatinen

 Notas 

 Véxase tamén 

 Ligazóns externas 
 Sito web do Teatro dos Traballadores de Tampere 

Traballadores